als_Latn bos_Latn ron_Latn
Mero Baze
Lulzim Basha po perpiqet te krijoje nje atmosfere justifikuese per te shmangur ballafaqimin elektoral vitin e ardhshem per shkak te problemeve qe ka me autoritetin ne parti dhe pafuqine elektorale qe mund te shkurtoje endrren e tij per kryetar te Partise Demokratike. I gjendur para nje sere problemesh te forta brenda partise, ku ende nuk po mund te zgjedhe dot asnje kryetar partie apo dege rrethesh, per shkak te hezitimit qe ka per t’u perballur me kandidaturat e ofruara nga Berisha, dhe pakenaqesine e atyre qe po spostohen, ai po perpiqet t’i ike detyres se tij si kryetar partie, duke tentuar te shmange ballafaqimin me çdo gje.
Ai po perpiqet te shmange ballafaqimin brenda PD. Ai ende nuk ka autoritet mbi grupin e ish- ministrave dhe deputetet e vjeter te PD, qe duket se po dalin nga loja. Ai i shikon ata si kercenim, por nuk ben asnje hap perpara drejt ballafaqimit me ta.
Ai po shmang ballafaqimin me Berishen. Heshtja e ketij te fundit, sipas parimit qe Luli duhet ta dije vete se ke do te vendose ai ne krye te partise, ka bere qe Basha te ngrije praktikisht ne rolin e kryetarit dhe te sillet si nje i emeruar, qe nuk ka pergjegjesi per partine e tij.
Por per shkak te kesaj mungese ballafaqimi brenda partise, ai po perpiqet te shmange ballafaqimin e madh me kundershtarin ne zgjedhjet lokale pas nje viti. Per kete ka gjetur si shkak reformen administrative, te cilen e konsideron te nevojshme, por jo te domosdoshme.
Ne intervisten e tij ne TV Klan diten e premte, ai e shprehu qarte vendimin per te mos marre pjese ne reformen administrative, dhe paralajmeroi protesta dhe bojkot ne rast se ajo miratohet pa pelqimin e opozites. Kjo eshte ne te vertete skema qe te çon tek bojkoti i zgjedhjeve lokale vitin e ardhshem dhe shpetimin e nderit te Lulzim Bashes si kryetar, qe nuk çon dot ne fitore Partine Demorkatike.
Duke e gjykuar si nje vendim qe lidhet ngushtesisht me karrieren e tij brenda PD, nuk eshte se e ka menduar keq. Duke humbur thelle zgjedhjet ne 70 njesite bashkiake qe do te krijohen nga jugu ne veri, per shkak te sistemit mazhoritar qe kane zgjedhjet lokale, ai mund te rrezikoje te dale jashtezakonisht keq dhe te vere ne pikepyetje te ardhmen e tij si kryetar i PD. Per kete arsye, e vetmja menyre per mbijetese eshte qe te shmange ballafaqimin me kundershtarin dhe te gjeje per kete nje shkak qe nuk ka lidhje me voten e qytetareve.
Veprimet e tij te koheve te fundit, ideja se ai eshte dakord te negocioje per reformen, ka te beje me vendimin e tij te qarte, qe ai nuk do te behet kjo reforme, dhe se mospjesemarrja e tij ne reforme do te jete njekohesisht mospjesemarrje ne zgjedhje vendore.
Naturisht qe ky vendim nuk do te kaloje pa pasoja brenda PD. Kundershtaret e tij, te cilet presin ta “provojne” kryetarin ne betejen e pare elektorale, nuk do ta kene te lehte te pranojne nje kryetar qe u iken betejave. Basha duhet te llogarise qe jo vetem ata, por dhe shume lidere vendore te PD-se, qe ndjehen te afte dhe te forte per te konkurruar, mund te hyjne ne gare duke relativizuar keshtu peshen e partise zyrtare dhe partine e “vules”, siç thoshte dikur Pollo per Berishen, dhe t’ia humbasin “vulen” Bashes, edhe pse e mban ne xhep si te vetmin aset personal nga PD-ja.
Strategjia e tij per te shmangur ballafaqimin ne zgjedhjet vendore te vitit te ardshem eshte e qarte, por kjo nuk eshte nje arsye per te frenuar ne reformen administrative dhe aq me teper per te futur Shqiperine ne spiralen e krizes politike per shkak te krizes se personalitetit te nje lideri te emeruar.
(Botuar nga gazeta TEMA)
slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn